EkBass/fiwiki-20250220-pages-articles huggingface dataset:
Huppuluuranen

Huppuluuranen (Grallaricula cucullata) on luurien heimoon kuuluva varpuslintu. ==Levinneisyys== Huppuluurasta tavataan pienellä alueella Kolumbiassa ja Venezuelassa. Lajin populaatio on pieni, ja se on kärsinyt elinympäristöjen tuhoutumisesta. Huppuluuranen on luokiteltu silmälläpidettäväksi. ==Lähteet== Luokka:Luurat
Kris Newbury

Kris Newbury (s. 19. helmikuuta 1982 Brampton, Ontario, Kanada) on kanadalainen jääkiekkoilija. == Ura == Newbury pelasi OHL:ssä Belleville Bullsissa ja myöhemmin Sarnia Stingissä. Newbury teki ensimmäisen NHL-maalinsa Toronto Maple Leafsissa 1. tammikuuta Boston Bruinsia vastaan. 10\. helmikuuta 2007 Newbury tappeli Pittsburgh Penguinsin Ronald Petrovickyn kanssa. Hän sai muutamia iskuja päähän ja oli lopun kauden ajan aivotärähdyksen vuoksi sivussa pelaavasta kokoonpanosta. 7\. heinäkuuta 2009 Newbury teki sopimuksen Detroit Red Wingsin kanssa. AHL:stä nostamisen jälkeen 14. joulukuuta 2009 Newbury teki ensimmäisen maalinsa Detroitissa Phoenix Coyotesia vastaan. 3\. maaliskuuta Newbury kaupattiin New York Rangersiin Jordan Owensia vastaan. Kaupan jälkeen hänet lähetettiin farmiin Hartford Wolfpackiin. 16\. kesäkuuta 2010 Newbury teki Rangersin kanssa kaksivuotisen jatkosopimuksen. 31\. tammikuuta 2011 Newbury nostettiin Connecticut Whalesta Rangersiin. Hän palasi Connecticutiin helmikuun kolmantena päivänä saatuaan kahdeksassa NHL-pelissä yhden syöttöpisteen. 23\. maaliskuuta 2013 Newbury nostettiin uudelleen farmista Rangersin NHL-miehistöön. Hänet tiputettiin pian uudelleen, mutta nostettiin jälleen 26. huhtikuuta Rangersiin. 1\. heinäkuuta 2013 Newbury kaupattiin Philadelphia Flyersiin, joka antoi vastineeksi puolustaja Danny Syvretin. Kaudella 2013–2014 Newbury lainattiin Philadelphian farmijoukkue Adirondack Phantomsista Hershey Bearsiin 12. maaliskuuta 2014. 4\. heinäkuuta 2014 Newbury siirtyi vapaana agenttina vuoden kaksisuuntaisella sopimuksella Hershey Bearsin NHL-yhteistyöseura Washington Capitalsiin. == Tilastot == 2003–2004 St. John's Maple Leafs AHL 72 5 15 20 153 – – – – – 2004–2005 St. John's Maple Leafs AHL 55 4 9 13 103 5 0 0 0 26 Pensacola Ice Pilots ECHL 6 2 4 6 20 – – – – – 2005–2006 Toronto Marlies AHL 74 22 38 60 215 5 0 1 1 12 2006–2007 Toronto Maple Leafs NHL 15 2 2 4 26 – – – – – Toronto Marlies AHL 37 12 24 36 87 – – – – – 2007–2008 Toronto Maple Leafs NHL 28 1 1 2 32 – – – – – Toronto Marlies AHL 54 16 27 43 101 19 4 9 13 73 2008–2009 Toronto Maple Leafs NHL 1 0 0 0 2 – – – – – Toronto Marlies AHL 33 6 23 29 72 – – – – – 2009–2010 Detroit Red Wings NHL 4 1 0 1 4 – – – – – Grand Rapids Griffins AHL 52 11 22 33 144 – – – – – Hartford Wolf Pack AHL 18 4 14 18 61 – – – – – 2010–2011 New York Rangers NHL 11 0 1 1 35 – – – – – Connecticut Whale AHL 69 17 44 61 139 6 2 2 4 2 2011–2012 New York Rangers NHL 7 0 0 0 24 – – – – – Connecticut Whale AHL 65 25 39 64 130 9 1 3 4 20 2012–2013 New York Rangers NHL 5 0 1 1 9 – – – – – Connecticut Whale AHL 70 20 42 62 127 – – – – – 2013–2014 Philadelphia Flyers NHL 4 0 1 1 7 – – – – – Adirondack Phantoms AHL 46 14 22 36 182 – – – – – Hershey Bears AHL 17 4 9 13 25 – – – – – 11 kautta yhteensä AHL 662 160 328 488 1539 44 7 15 22 133 8 kautta yhteensä NHL 75 4 6 10 139 3 0 0 0 2 == Lähteet == * * * === Viitteet === Luokka:Kanadalaiset jääkiekkoilijat Luokka:San Jose Sharksin varaamat pelaajat Luokka:Vuonna 1982 syntyneet Luokka:Elävät henkilöt
Perunluuranen

Perunluuranen (Grallaricula peruviana) on luurien heimoon kuuluva varpuslintu. ==Levinneisyys== Perunluurasta tavataan pienellä alueella Ecuadorissa ja Perussa. Lajin arvellaan olevan vähenemässä suhteellisen nopeasti elinympäristöjen tuhoutumisen vuoksi, ja se on luokiteltu silmälläpidettäväksi. ==Lähteet== Luokka:Luurat
Keltaotsaluuranen

Keltaotsaluuranen (Grallaricula ochraceifrons) on luurien heimoon kuuluva varpuslintu. ==Levinneisyys== Keltaotsaluurasta tavataan hyvin pienellä alueella Perun pohjoisosissa. Laji on vähenemässä, ja se on luokiteltu vaarantuneeksi. Sen kannaksi arvioidaan 1 000–2 500 täysikasvuista yksilöä. ==Lähteet== Luokka:Luurat Luokka:Uhanalaiset linnut
Ruosterintaluuranen

Ruosterintaluuranen (Grallaricula ferrugineipectus) on luurien heimoon kuuluva varpuslintu. ==Levinneisyys== Ruosterintaluurasta tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Liuskelakkiluuranen

Liuskelakkiluuranen (Grallaricula nana) on luurien heimoon kuuluva varpuslintu. ==Levinneisyys== Liuskelakkiluurasta tavataan Kolumbiassa, Ecuadorissa, Guyanassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Raitanaamaluuranen

Raitanaamaluuranen (Grallaricula lineifrons) on luurien heimoon kuuluva varpuslintu. ==Levinneisyys== Raitanaamaluurasta tavataan Kolumbiassa ja Ecuadorissa. Laji on vähenemässä elinympäristöjen tuhoutumisen takia, ja sen levinneisyysalue on pieni. Se on luokiteltu silmälläpidettäväksi. ==Lähteet== Luokka:Luurat
Kromikarbonyyli

Kromikarbonyyli eli heksakarbonyylikromi (Cr(CO)6) on metallikarbonyyliyhdisteisiin kuuluva kromin organometalliyhdiste. Ainetta voidaan käyttää orgaanisissa synteeseissä katalyyttinä, kromipinnoituksissa ja muiden kromiyhdisteiden valmistamiseen. ==Ominaisuudet== Kromikarbonyyli on huoneenlämpötilassa valkoinen kiinteä aine. Yhdisteellä on kuitenkin suhteellisen korkea höyrynpaine, joten se voi sublimoitua jopa huoneenlämpötilassa. Yhdiste ei helposti reagoi hapen, veden, happojen tai laimeiden emästen kanssa poiketen monista muista metallikarbonyyliyhdisteistä. Kromikarbonyyli on veteen liukenematonta, mutta liukenee orgaanisiin liuottimiin kuten kloroformiin ja tetrakloorimetaaniin.Motokazu Uemura: Hexacarbonylchromium, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 5.6.2014 Kromikarbonyylissä kromi esiintyy hapetusluvulla 0. Yhdiste voidaan pelkistää alkalimetallien, natriumin amalgaaman, kalsiumin, bariumin tai natriumborohydridin avulla yhdisteiksi, joissa kromi esiintyy hapetusluvulla -I tai -II.Billie J. Page & Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 5.6.2014 Kromikarbonyyli muodostaa helposti komplekseja aromaattisten yhdisteiden kanssa. Muodostuva kompleksi on poikkeuksellisesti elektrofiilinen ja reagoi nukleofiilien kanssa. ==Valmistus ja käyttö== Kromikarbonyyliä valmistetaan pelkistämällä kromi(III)suoloja kuten kromikloridia hiilimonoksidin läsnä ollessa. Pelkistimenä voidaan käyttää metallista alumiinia ja katalyyttinä alumiinikloridia. Toinen tapa muodostaa yhdistettä on käyttää pelkistimenä fenyylimagnesiumbromidia tai natriumia. Kromikarbonyyliä käytetään katalyyttinä alkeenien isomerointireaktioissa, polymeroinneissa, dieenien pelkistyksissä vedyttämällä, Fischerin karbeenikompleksien valmistuksessa. Sitä voidaan hyödyntää myös areenitrikarbonyylikromin ja kromi(II)oksidin valmistamisessa. Kromikarbonyyliä voidaan käyttää myös polttoaineiden lisäaineena ja muiden metallien pinnoittamiseen kovalla kromikerroksella. ==Lähteet== Luokka:Kromiyhdisteet Luokka:Organometalliyhdisteet
Time (I’Dees -yhtyeen kappale)

"Time" on suomalaisen popyhtye I’Dees'n kappale heidän esikoisalbumilta Sweet Confusion. Kappaleen on säveltäneet Marko Kumpula ja Mikko Kivari sekä sanoittanut Elena Mady. Marraskuussa 2001 julkaisu single menestyi hyvin. Kappale vietti Suomen singlelistalla 13 viikkoa ja sen parhaaksi sijoitukseksi jäi sija 4. Vuosina 1992–2007 Rumba-lehdessä julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit -listalla ”Time” nousi kolmanneksi. Kappale menestyi myös radioissa sillä se nousi parhaimmillaan radiolistan neljänneksi. Vuonna 2002 kappaleesta julkaistiin Sami Aaltosen ohjaama musiikkivideo. Kristiina Brask levytti kappaleesta suomenkielisen version vuonna 2009 julkaistulle Kuivilla susta -albumilleen. == Kappaleet == ;CD-single # # ;Remix-promosingle # # == Listasijoitukset == Lista Paras sijoitus Suomen virallinen singlelista 4 Rumba Top 50 3 Radiolista 4 == Lähteet == == Aiheesta muualla == * Kappaleen musiikkivideo YouTubessa Luokka:Vuoden 2001 kappaleet Luokka:Suomalaiset popkappaleet
Friedrich von Wrangel

Friedrich Heinrich Ernst von Wrangel (13. huhtikuuta 1784 Stettin – 1. marraskuuta 1877)Nordisk familjebok (1921), s. 1140 Runeberg.org. Viitattu 5.6.2014. oli preussilainen kreivi ja sotamarsalkka. Wrangel aloitti sotilasuransa vuonna 1796 itäpreussilaisessa rakuunarykmentissä ja sai vuoden 1807 Heilsbergin taistelun jälkeen Pour le Mérite -ansiomerkin. Hän osallistui vuonna 1813 Hainaun ja Lieberwolkwitzin taisteluihin sekä johti rakuunarykmenttiä vuonna 1814 Étoges’n taistelussa. Vuonna 1837 Wrangel tukahdutti divisioonankomentajana Münsterin levottomuudet, jotka olivat puhjenneet Kölnin arkkipiispan ja hovin välisen kiistan seurauksena. Vuodesta 1839 hän oli armeijakunnan komentajana. Sodan sytyttyä Tanskaa vastaan vuonna 1848 Wrangel nimitettiin kaikkien saksalaisten joukkojen ylipäälliköksi. Aselevon astuttua voimaan syyskuussa 1848 hänet nimitettiin uuteen sotilasvirkaan Brandenburgin joukkojen ylikomentajaksi (Oberkommando in der Marken). Vallankumouksellisten levottomuuksien keskellä Wrangel miehitti 9. marraskuuta Berliinin ja onnistui palauttamaan kuninkaallisen hallituksen vallan ilman verenvuodatusta. Vuodesta 1849 hän oli 3. armeijakunnan komentajana ja sai 1856 ylennyksen sotamarsalkaksi. Wrangel kutsuttiin vielä uudelleen ylipäälliköksi vuonna 1864 puhjenneessa toisessa sodassa Tanskaa vastaan, mutta hän luopui tehtävästä sen jälkeen, kun preussilaisten asema oli turvattu menestyksekkäässä Dybbølin taistelussa. Wrangel palkittiin toukokuussa 1864 kreivin arvolla. Hän seurasi vielä vuoden 1866 sodassa Preussin armeijaa, mutta ilman komentajantehtäviä. Hän kuoli 93-vuotiaana vuonna 1877. ==Lähteet== Luokka:Preussin sotamarsalkat Luokka:Vuonna 1784 syntyneet Luokka:Vuonna 1877 kuolleet
Suomalainen sisu

Suomalainen Sisu on Kake Randelinin julkaisema albumi vuodelta 2014. Se ylsi Suomen virallisen listan sijalle 41.Musiikkituottajat: Kake Randelin – Suomalainen sisu == Kappaleet == # # # # # # # # # # # # == Lähteet == Luokka:Vuoden 2014 albumit Luokka:Kake Randelinin albumit
Montcornet’n taistelu

Montcornet’n taistelu käytiin toisessa maailmansodassa 17. toukokuuta 1940 Montcornet'n kylässä eversti Charles de Gaullen komentaman Ranskan 4. panssaridivisioonan ja Saksan 1. panssaridivisioonan välillä. Taistelussa ranskalaiset onnistuivat ajamaan saksalaisjoukot pois kylästä, mutta joutuivat myöhemmin vetäytymään lähtöasemiinsa Saksan ilmavoimien ilmahyökkäysten ja tuen puutteen takia. ==Taustaa== Saksa hyökkäsi 10. toukokuuta 1940 Alankomaihin, Belgiaan ja Ranskaan. Saksalaisten saatua läpimurron Sedanissa 13. toukokuuta ranskalaisjoukot joutuivat vetäytymään. Eversti Charles de Gaulle määrättiin 11. toukokuuta Ranskan 4. panssaridivisioonan () komentajaksi. Divisioonassa oli 5 000 miestä ja 83 panssarivaunua. De Gaulle päätti tehdä 17. toukokuuta divisioonalla vastahyökkäyksen strategisesti merkittävään Montcornet’hen, jonka kautta kulkivat tiet Reimsiin, Laoniin ja Saint-Quinteniin. ==Taistelu== 17\. toukokuuta 1940 kello 4.14 aamulla 4. panssaridivisioonan rykmentit saapuivat Montcornet’hen. Piiritettyään kylän keskipäivään mennessä Ranskan Char B1 -vaunut joutuivat saksalaisten panssarien ja 3,7 cm Pak 36 -panssarintorjuntatykkien maaleiksi. Lukuisia B1-vaunuja menetettiin, kun ne piti hylätä polttoaineen loputtua ja toisten upottua suohon. De Gaulle määräsi jalkaväen tuhoamaan Saksan puolustuspesäkkeet Chivressä ja Char D2 -vaunut turvaamaan Clermont-les- Fermesin. Kello 16 de Gaulle määräsi uuden hyökkäyksen Montcornet’hen, mutta panssaroidut ryhmät eivät olleet saaneet yksityiskohtaisia karttoja hyökkäysalueesta ja ne joutuivat 8,8 cm Flak 18 -ilmatorjuntatykkien tuleen, jolloin hyökkäys ei saavuttanut tavoitteita. Kello 18 Saksan ilmavoimien lentokoneiden hyökätessä 4. panssaridivisioonan piti vetäytyä lähtöalueelle. == Taistelun tulos == Ranskalaiset menettivät 23 panssarivaunua hyökkäyksessä ja saksalaiset menettivät 100 miestä kaatuneina. == Aiheesta muualla == * * Luokka:Taistelu Ranskasta
Ritva Kellokumpu

Ritva Kellokumpu (o.s. Penttilä, 24. helmikuuta 1936 Kuopio – 17. marraskuuta 2023 Helsinki) oli suomalainen muotitaiteilija. Hänet tunnetaan etenkin luomistaan Torstai-, Super A- ja Club A -hiihtovaatemerkeistä ja niitä valmistaneesta Torstai Oy:stä, joka toimi Kemijärvellä 1974–1990.Marjatta Hildén: Tuulipukuja ja toppa-asuja pohjoisesta maailmalle, Kide, Lapin yliopiston yhteisölehti 4/2009 s. 12. Viitattu 5.6.2014. Ritva Penttilä valmistui vuonna 1960 Taideteollisen oppilaitoksen muotiosastolta. Hän sai paikan kotikaupunkinsa Kuopion suurelta vaatevalmistajalta Turolta. Hän muutti Kemijärvelle avioiduttuaan Jaakko Kellokummun kanssa. Sieltä käsin hän suunnitteli vaatteita muun muassa Suomen Trikoolle ja Skilalle ja toimi Me Naiset -lehden avustajana. Ritva Kellokummun isä oli suomalaisen alppihiihdon pioneeri Erkki Penttilä, ja myös Kellokummut harrastivat laskettelua. Tästä syntyi idea omasta hiihtovaatemerkistä, jota he alkoivat suunnitella ja valmistaa vuonna 1974 kemijärveläisen ostoskeskuksen kellarista vuokratuissa tiloissa. Jaakko Kellokumpu ryhtyi uuden Torstai Oy:n toimitusjohtajaksi ja Ritva Kellokumpu saattoi keskittyä suunnitteluun. Apua työhön hän sai myös Annele Valkamalta ja omalta taideteollisessa vaatesuunnittelua opiskelleelta pojaltaan Martti Kellokummulta, josta tuli myös MM-tason freestylehiihtäjä. Vuonna 1982 valmistuivat Seppo Huttu-Hiltusen, Juha Lätin ja Yrjö Wiherheimon suunnittelemat uudet tehdastilat noin 150 työntekijälle. 1980-luvulla lähes puolet Torstain tuotannosta vietiin ulkomaille, etenkin alppihiihtomaihin Norjaan, Sveitsiin, Ranskaan ja Kanadaan. Super A:n ja Club A:n lisäksi yrityksen tuotemerkkejä olivat Torstai, luonnonläheinen Franciscus ja eskimohenkinen Red Kayak. Torstai Oy:n mentyä konkurssiin 1990 tuotemerkin osti L-Fashion Group. Torstain tehdastiloissa toimi matkapuhelinlaturien valmistaja Salcomp kunnes se siirsi tuotantonsa pois Suomesta 2003.Kemijärvi - Kotiseutu Pohjolassa - Home town in the North . Viitattu 5.6.2014. Ritva Kellokumpu sai Taideteollisuuden valtionpalkinnon vuonna 1986. Ornamo nimesi hänet Vuoden vaatetussuunnittelijaksi 1989. Torstai Oy sai Lapin Yrittäjien alueellisen yrittäjäpalkinnon 1985. == Lähteet == == Aiheesta muualla == *Ritva Kellokummun muistokirjoitus Helsingin Sanomissa Luokka:Suomalaiset muotisuunnittelijat Luokka:Suomalaiset yrittäjät Luokka:Vuonna 1936 syntyneet Luokka:Vuonna 2023 kuolleet
Keskon Vaatetustehdas

Keskon Vaatetustehdas oli suomalaisen vähittäiskauppayhtiö Keskon omistama vaatevalmistaja, joka toimi eri nimillä vuodesta 1932 vuoteen 1984. Sen vaatemerkkejä olivat Story, Mister, Carat ja Lovable-rintaliivit. Vuonna 1982 Keskon vaatetehtaat työllistivät yhteensä 1 100 henkeä. Keskon edeltäjä Kauppiaiden Keskuskunta osti vuonna 1932 konkurssiin menneen Lahden Paita- ja Esiliinatehtaan ja alkoi 90 työntekijän voimin valmistaa paitoja, alusvaatteita, laitosvaatteita ja työpukuja. Vuonna 1957 valmistui Lahteen uusi tehdas noin 400 työntekijälle. 1960-luvun puolivälissä otettiin käyttöön nimi Keskon Vaatetustehdas samalla kun aloitettiin vientiä Neuvostoliittoon sekä EFTA- ja EEC-maihin. Myynti kasvoi 1980-luvun alkuun asti, jolloin suomalaisen työn hintakilpailukyky alkoi murentua. Kuopiolaisen Essilän mentyä konkurssiin 1979 Kesko osti sen toiminnot Kuopiossa ja Pielavedellä. 1980-luvun alussa yritys laajeni myös Tikkurilan maaliyhtiön tiloihin Vantaalla. Laajimmillaan yritys oli vuonna 1982, jolloin tuotantoa oli Lahden, Kuopion, Pielaveden ja Vantaan lisäksi Keski-Pohjanmaan Perhossa ja Kaustisella sekä Padasjoella. Tuotannosta jopa 80 prosenttia meni vientiin. Vuonna 1984 Kesko päätti keskittyä vähittäiskauppaan ja myi Lahden tehtaan ja Story-tavaramerkin Luhdalle, Padasjoen tehtaan Ewald Oy:lle sekä Kuopion ja Pielaveden tehtaat Mattisen Teollisuudelle. ==Lähteet== Luokka:Entiset suomalaiset teollisuusyritykset Luokka:Entiset suomalaiset vaatetusalan yritykset
Lyyli Reijonen

Lyyli Reijonen o.s. Westerlund (12. tammikuuta 1874 Varkaus – 3. lokakuuta 1938 Helsinki) oli suomalainen kääntäjä. ==Henkilöhistoria== Reijosen vanhemmat olivat Rantasalmen kirkkoherra Anders Gustaf Westerlund (1833–1896) ja Anna Sofia Storm (1838–1901). Hän valmistui Kuopion tyttökoulusta 1889 ja työskenteli konttoristina, kirjanpitäjänä ja kielenkääntäjänä Päivälehden toimituksessa 1892–1898. Lyyli Reijonen oli naimisissa vuodesta 1896 toimittaja ja suurlähettiläs Erkki Reijosen kanssa. Heidän lapsiaan olivat hortonomi, kirjailija ja opettaja Annikki Reijonen sekä toimittaja, kirjailija Tuuli Reijonen-Uibopuu. == Teoksia == * Pappilan lapset kertovat Rantasalmen muistojaan vuosilta 1863-1917 ; kirjoittajat Ernst Lampén, Martti Wuori-Bergh, Walter Lampén, Lyyli Westerlund-Reijonen, Helmi Malinen-Rautapää. Otava 1929 == Suomennoksia == * Hermann Sudermann : Toivomus ; suom. Lyyli Westerlund. Päivälehden novellikokoelma 4. Päivälehden kirjapaino, Helsinki 1893 * Hermann Sudermann : Ollutta ja mennyttä : romaani ; suom. Lyyli Westerlund. Päivälehden novellikokoelma 5. Päivälehden kirjapaino, Helsinki 1894 * Louisa M. Alcott : Tytöistä parhain. WSOY 1916, 6. painos 1946, 14. painos 1994 (alkuteos An oldfashioned girl) == Lähteet == * Anneli Kotisaari : Brita Östenintytär Sursill s. 1571 Västerget, Umeå, Sverige ja hänen jälkeläisiään yhteensä 906 taulua, taulu 239 * Kirjasampo.fi : Lyyli Reijonen * Kirjasampo.fi : Lyyli Westerlund Luokka:Suomentajat Luokka:Vuonna 1874 syntyneet Luokka:Vuonna 1938 kuolleet
Laura Voutilainen (albumi)

Laura Voutilainen on suomalaisen iskelmälaulaja Laura Voutilaisen esikoisalbumi vuodelta 1993. Albumin sävellyksistä vastaavat entisen Jugoslavian alueen muusikot, jotka olivat paossa Bosnian sotaa ja keikkailivat Suomessa. Levy syntyi siinä järjestyksessä, että ensin balkanilaismuusikot tarjosivat sävellyksiään lahtelaisen Ari Laurilan Unirecordsille, ja vasta sen jälkeen tämän puoliso Hannele Laurila päätti etsiä niille sopivan esittäjän, joka löytyikin naapurikunnasta Hollolasta. Aiemmin mallina ja videoalalla toiminut Hannele Laurila ryhtyi Voutilaisen manageriksi. Vaikka levy tehtiin paljolti Unirecordsin resurssein, se julkaistiin Finnlevy-merkillä. Sanoitukset laati Fazer-Finnlevyn silloinen ohjelmistopäällikkö Turkka Mali, jolla on Hannele Laurilan ohella ansionsa Voutilaisen ”löytäjänä” ja ”tuotteistajana”. Albumia myytiin 117 000 kappaletta, mikä teki siitä vuoden 1994 myydyimmän äänitteen Suomessa.http://www.ifpi.fi/tilastot/artistit/laura+voutilainen Albumi nousi ylimmillään Suomen virallisen listan sijalle 6 ja pysyi listalla yhteensä 34 viikkoa. Voutilainen palkittiin vuoden 1994 naissolistin Emma-palkinnolla. == Kappaleet == # # # # # # # # # # # # == Lähteet == == Aiheesta muualla == * Laura Voutilainen discogs.com -sivustolla Luokka:Vuoden 1993 esikoisalbumit Luokka:Laura Voutilaisen albumit
Jenny Kangasvuo

Jenny Kangasvuo (s. 1975) on suomalainen kulttuuriantropologi ja kirjailija. Hänen esikoisromaaninsa Sudenveri ilmestyi 2012. Se sai Kuvastaja-palkinnon. Hänen kaksi novelliaan on palkittu Atorox-palkinnolla. Kangasvuon vuonna 2014 julkaistu väitöskirjatutkimus käsitteli suomalaista biseksuaalisuutta. == Teokset == * * * * * * == Lähteet == == Aiheesta muualla == * Jenny Kangasvuon verkkosivut Luokka:Suomalaiset kirjailijat Luokka:Suomalaiset fantasiakirjailijat Luokka:Vuonna 1975 syntyneet Luokka:Elävät henkilöt
Sudenveri

Sudenveri on Jenny Kangasvuon vuonna 2012 ilmestynyt esikoisromaani. Se sai Kuvastaja-palkinnon vuonna 2013.Kirjasampo Viitattu 24.7.2023. ==Lähteet== == Aiheesta muualla == * Sari Peltoniemi: Kosmoskynän kymmenen kysymystä – Haastattelussa Jenny Kangasvuo. Kosmoskynä 4/2003. * STT: Kirjailija: Uskottava ihmissusi ei raatele neitoja . Ilta-Sanomat 10.9.2012. * Saara Henriksson: Jenny Kangasvuo: Sudenveri. Osa Tähtivaeltaja 4/2012:n artikkelista. * Toni Jerrman: Kirjallinen helmi syntyy myyteistä ja naiseudesta. Helsingin Sanomat 25.10.2012. * * Jenni Kinnunen: Sudenveri. Oulun ylioppilaslehti 10/2012. * Maria Loikkanen: Sudenveri. Savon Sanomat 27.11.2012. * Elli Leppä: Sudenveri. Tähtivaeltaja 4/2012. Luokka:Suomalaiset romaanit Luokka:Suomalaiset fantasiaromaanit Luokka:Vuoden 2012 kirjat
Kwanin diskografia

Tämä artikkeli on suomalaisen Kwan-yhtyeen diskografiasta. Yhtye aloitti uransa englanninkielisellä hip hopilla, mutta musiikki siirtyi uran myöhemmillä levyillä pop-rock -tyylisempään ilmaisuun. == Albumit == Nimi Julkaisutiedot Lista Myynti Albumilista Dynasty *Julkaistu: 18. huhtikuuta 2001 *Levy-yhtiö: Universal Music *Formaatti: CD / Digitaalinen #6 31 900 (platinaa) The Die Is Cast *Julkaistu: 25. lokakuuta 2002 *Levy-yhtiö: Universal Music *Formaatti: CD / Digitaalinen #2 61 200 (tuplaplatinaa) Love Beyond This World *Julkaistu: 5. marraskuuta 2004 *Levy- yhtiö: Universal Music *Formaatti: CD / Digitaalinen #10 16 500 (kultaa) Little Notes *Julkaistu: 22. maaliskuuta 2006 *Levy-yhtiö: Universal Music *Formaatti: CD / Digitaalinen #9 n. 10 000 We Want More 11.10.2014 == Singlet == Vuosi Single Singlelista Latauslista Rumba Top 50 Radiolista Albumi 2000 ”Padam” 3 – 20 – Dynasty 2001 ”Microphoneaye” 3 – 7 – ”Late” 1 – 1 75 ”Rock Da House” 13 – 40 – 2002 ”Rain” 1 – 6 7 The Die Is Cast ”Shine” 4 – 2 1 ”Chillin' At The Grotto” (mukana Siiri & Lauri) 2 – 3 4 2003 ”I Wonder” (Promosingle) – – 11 7 2004 ”Unconditional Love” 1 – 1 1 Love Beyond This World ”Decadence Of The Heart” – – 3 1 2005 ”Black Lotus” (Promosingle) – – – – ”Sharks In The Bloody Waters” (Promosingle) – – 20 7 2006 ”Diamonds” 13 – 8 14 Little Notes ”Tainted Love” (Promosingle) – – 9 4 2007 ”Little Note” (Promosingle) – – 35 18 2008 ”10.000 Light Years” – – – – 2014 ”One Last Time” – – – – We Want More * Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit -listalta (Rumba Top 50) (julk. 1992–2007). == Musiikkivideot == * Padam (2001 – ohj. Marko Antila) * Microphoneaye (2001 – ohj. Miska Berg) * Late (2002 – ohj. Miikka Lommi & Kira Gluschkoff) * Shine (2003 – ohj. Finn Andersson) * Diamonds (2006 – ohj. Baranga Brothers) * Tainted Love (2006 – ohj. Baranga Brothers) == Lähteet == Luokka:Diskografiat
Leroy Fer

pienoiskuva|Leroy Fer Leroy Fer (s. 5. tammikuuta 1990 Zoetermeer, Alankomaat) on alankomaalainen jalkapalloilija, joka pelaa Turkin Superliigan Alanyasporissa. Hän on kotimaansa lisäksi pelannut kuusi vuotta Englannin sarjoissa. Hän on pelipaikaltaan keskikenttäpelaaja. Fer nousi Feyenoordin junioreista edustusjoukkueeseen kaudella 2007–2008. Kesällä 2011 hän siirtyi Twenteen ja kesällä 2013 Englantiin, jossa hän edusti Norwich Cityä, Queens Park Rangersia ja Swansea Cityä. Hän pelasi Englannin Valioliigassa 123 ottelua ja teki niissä 16 maalia sekä pelasi Englannin mestaruussarjassa 45 ottelua ja teki niissä kolme maalia. Heinäkuussa 2019 hän palasi Feyenoordiin. Fer valittiin Alankomaiden joukkueeseen vuoden 2014 MM-kilpailuihin. Hän tuli vaihtopelaajana kentälle alkulohko-ottelussa Chileä vastaan ja teki joukkueensa ensimmäisen maalin, joka on hänen maajoukkueuransa ainoa. Hän on pelannut 11 maaottelua vuosina 2010–2014. == Lähteet == Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt
Lucas Digne

upright|pienoiskuva|Lucas Digne vuonna 2012 Lucas Digne (s. 20. heinäkuuta 1993 Meaux, Ranska) on ranskalainen jalkapalloilija. Hän pelaa Englannin Valioliigan Aston Villassa.Transfermarkt Sitä ennen hän pelasi Evertonissa, jonka kanssa hän teki viiden vuoden sopimuksen kesällä 2018. Sopimuksen arvo oli noin 20 miljoonaa euroa. Hän on edustanut aiemmin kotimaassaan Lillea ja Paris Saint-Germainia, lainasopimuksella italialaista AS Romaa sekä Espanjan Primera Divisiónissa pelaavaa FC Barcelonaa. Hän on pelipaikaltaan laitapuolustaja. Digne on kauden 2023–2024 loppuun mennessä Ranskan Ligue 1:ssä pelannut 79 ottelua ja tehnyt kaksi maalia, Italian Serie A:ssa pelannut 33 ottelua ja tehnyt kolme maalia, Espanjan La Ligassa pelannut 29 ottelua sekä Englannin Valioliigassa pelannut 190 ottelua ja tehnyt kuusi ja syöttänyt 25 maalia. Digne pelasi Ranskan A-maajoukkueessa ensimmäisen ottelunsa maaliskuussa 2014. Brasilian MM-kilpailuissa 2014 hän pelasi viimeisen alkulohko-ottelun kokonaan mutta ei päässyt muissa peleissä kentälle. EM- kilpailuissa 2016, missä Ranska saavutti hopeaa, oli Digne mukana vaihtomiehenä. Vuonna 2021 järjestetyissä EM-kilpailuissa hän pelasi kaksi ottelua, joista toisen kokonaan. Hän on juhannukseen 2024 mennessä pelannut 46 maaottelua. Viimeksi hän on kuulunut maajoukkueeseen kesäkuussa 2022. Digne on pelannut useissa Ranskan juniorimaajoukkueissa. Hän kuului vakiokokoonpanoon Ranskan voittaessa alle 20-vuotiaiden maailmanmestaruuden vuonna 2013. == Saavutuksia == === PSG === :Ranskan-mestaruus: 2013–2014, 2014–2015 :Ranskan cup: 2014–2015 :Ranskan liigacup: 2013–2014, 2014–2015 :Ranskan supercup: 2014 === Barcelona === :Espanjan-mestaruus: 2017–2018 :Espanjan cup: 2016–2017, 2017–2018 :Espanjan supercup: 2016 === Ranska === :Alle 20-vuotiaiden MM- kilpailut: kultaa 2013 :EM-kilpailut: hopeaa 2016 == Lähteet == * http://www.espnfc.com/player/160115/lucas-digne?season=2013 * http://www.transfermarkt.co.uk/lucas-digne/profil/spieler/126664 * http://www.ligue1.com/joueur/digne-lucas * http://www.fifa.com/worldcup/players/player=368860/index.html === Viitteet === Luokka:Ranskalaiset jalkapalloilijat Luokka:Vuonna 1993 syntyneet Luokka:Elävät henkilöt
Clément Grenier

Clément Grenier (s. 7. tammikuuta 1991 Annonay) on ranskalainen jalkapalloilija. Hän on pelipaikaltaan keskikenttäpelaaja. Hän pelaa Espanjan La Ligan Mallorcassa. Aiemmin hän on edustanut Ranskan Ligue 1:ssä Lyonia, Guingampia ja Rennesiä sekä Italian Serie A:ssa puoli vuotta lainasopimuksella Romaa. Grenier voitti Ranskan cupin vuonna 2012 Lyonin ja vuonna 2019 Rennesin joukkueessa. Grenier saavutti Ranskan joukkueessa hopeaa alle 17-vuotiaiden Euroopan-mestaruuskilpailuissa vuonna 2008. Hän pelasi joukkueensa kaikki viisi ottelua ja teki maalin tasapeliin päättyneessä alkulohko-ottelussa Espanjaa vastaan. Hän voitti Ranskan joukkueessa alle 19-vuotiaiden Euroopan- mestaruuden vuonna 2010. Hän pelasi lopputurnauksessa kolmen alkulohko-ottelun avauskokoonpanossa mutta ei päässyt kentälle enää välierässä eikä loppuottelussa. Mestarijoukkueeseen kuuluivat muun muassa myöhemmät tähtipelaajat Antoine Griezmann ja Alexandre Lacazette. Alle 20-vuotiaiden maailmanmestaruuskilpailuissa 2011 Grenier pelasi neljänneksi sijoittuneen joukkueensa kaikki seitsemän ottelua. Grenier pelasi Ranskan A-maajoukkueessa viisi ystävyysottelua kesäkuusta 2013 kesäkuuhun 2014. Hänet valittiin Ranskan joukkueeseen vuoden 2014 MM-kilpailuihin mutta hän jäi loukkaantumisen vuoksi pois turnauksesta. == Lähteet == Luokka:Ranskalaiset jalkapalloilijat Luokka:Vuonna 1993 syntyneet Luokka:Elävät henkilöt
Reboksetiini

Reboksetiini (kauppanimellä EdronaxSiimes K., 2003: s. 80) on masennuslääke. Se kuuluu noradrenaliinin takaisinoton estäjiin (Noradrenaline Re-Uptake Inhibitors, NRI). Masennuksen ohella reboksetiinilla on voitu hoitaa paniikkihäiriötä sekä lääkehoitona ADHD:hen liittyvässä medikalisaatiossa. Lääkkeen toi markkinoille Pfizer. Haittavaikutuksina lääkkeessä on muun muassa pahoinvointia, vähentynyttä ruokahalua, verenpaineen muutoksia ja ahdistuneisuutta. Lääke ei ole tiettävästi johtanut yliannostuskuolemiin, sillä lääke ei ole kovinkaan toksinen. Arvostetussa BMJ-lehdessä vuonna 2010 julkaistun meta-analyysin mukaan rebokstetiinin teho masennuslääkkeenä ei eroa lumelääkkeestä. Lääke saattaa kuitenkin soveltua ADHD:seen liittyvien käytöshäiriöiden hoitoon. Tutkimushavainnon otos oli kuitenkin pieni ja seuranta-aika lyhyt. ==Lähteet== *Siimes, Kari: SSRI – Onnenpilleri vai aikapommi?, Mielikirjat Kustannus Shop, Kuopio, 2003 (s. 80) ISBN 951-98548-7-8 ===Viitteet=== Luokka:Kaliumkanavan salpaajat Luokka:Noradrenaliinin takaisinoton estäjät Luokka:Nikotiiniantagonistit
Four Seasons (hotelliketju)

Four Seasons Hotels Ltd. on kansainvälinen hotelliketju. Yhtiön perustaja on kanadalainen Isadore Sharp, joka perusti ensimmäisen hotellinsa vuonna 1961. Entisaikaan Sharp omisti hotelliketjusta viisi prosenttia: loput 95 % omisti tasaosuuksin yhdysvaltalainen miljardööri Bill Gates ja saudiliikemies Al- Walid ibn Talal. Nykyään sen omistaa Cascade Investment sekä Kingdom Holdings. Ketju aikoo avata hotellin muun muassa noin kilometrin korkuiseen Jeddah Toweriin Jeddaan. == Lähteet == == Aiheesta muualla == *Hotelliketjun sivusto Luokka:Hotelliketjut
Risto Linturi

Risto Linturi (s. 2. tammikuuta 1957Oulu.fi ) on suomalainen tietotekniikka- alan yrittäjä, joka tuli tunnetuksi 1980-luvulla henkilökohtaisten tietokoneiden käytön kouluttajana ja etenkin 1985 julkaistun kirjan MS-DOS PC- DOS käyttäjän opas toisena kirjoittajana. LInturi syntyi kanslianeuvos Erkki Linturin ja sosionomi Hilkka-Liisa Vuorelan perheeseen. Hän on koulutukseltaan diplomi-insinööri, valmistunut Teknillisestä korkeakoulusta vuonna 1981. Valmistumisensa jälkeen Linturi työskenteli ensin Tietotehdas Oy:ssä ja Philipsin Suomen tytäryhtiössä, ennen tietotekniikkakoulutukseen keskittyneen R. Linturi Oy:n perustamista vuonna 1983. Se myytiin vuonna 1995 ICL:lle ja nimi vaihdettiin seuraavana vuonna Tieturi Oy:ksi. 1990-luvulla ja sen jälkeen Linturi on osallistunut tietotekniikkayritysten kehittämiseen, hallintoon ja niiden henkilökunnan kouluttamiseen muun muassa Helsingin Puhelimen (nyk. Elisa Oyj) teknologiajohtajana ja päätutkijana sekä oman Tietovalta Oy:nsä kautta. Linturi toimii vuonna 2002 perustetussa tietotekniikkakoulutukseen keskittyvässä Soveltossa johtajana sekä hallituksen puheenjohtajana.Sovelto.fi ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Suomalaiset tulevaisuudentutkijat Luokka:Vuonna 1957 syntyneet Luokka:Elävät henkilöt
Hideaway (Kieszan kappale)

Hideaway on kanadalaisen laulaja-lauluntekijä Kieszan kappale hänen Sound of a Woman-debyyttialbumilta. Kappaleen sanoitti Kiesza sen tuottajan, Rami Samir Afunin kanssa. Kesällä 2013 New York Cityssä nauhoitettuna kappaleena "Hideaway" saatiin valmiiksi jo 90 minuutissa ja se on saanut musikaalista inspiraatiota Kieszan sekä Afunin intohimosta 1990-luvun dancemusiikkia kohtaan. Kappaleen julkaisi Afunin itse ylläpitämä "Lokal Legend" Kieszan uran ensimmäisenä singlenä 11. huhtikuuta 2014. Kappale esitettiin ensimmäisen kerran Annie Macin BBC Radio 1 ohjelmassa 24. tammikuuta 2014. Sekä kappale että siihen liittyvä musiikkivideo ovat saaneet suurta suosiota kriitikkojen keskuudessa. "Hideaway" pääsi heti julkaisuviikollaan Britannian singlelistan kärkeen 136 000 kopion myynnillä, muodostuen Britannian vuoden 2014 tähän mennessä kolmanneksi nopeiten myyneeksi singleksi. ==Kappalelista== UK CD single # "Hideaway" – 4:11 # "No Enemiesz" – 3:16 # "What Is Love" – 3:08 # "Hideaway" (Gorgon City Remix) – 5:11 German CD single # "Hideaway" – 4:11 # "Hideaway" (Album Version Extended Mix) – 5:16 Digital download # "Hideaway" – 4:11 Digital download – promo # "Hideaway" – 4:11 # "Hideaway" (Gorgon City Remix) – 5:11 # "Hideaway" (Zac Samuels Remix) – 3:57 ==Listasijoitukset== Listat (2014) Paras Sijoitus Australia (ARIA) 31 Itävalta (Ö3 Austria Top 40) 58 Belgia (Ultratop 50 Flanderi) 2 Belgia (Ultratop 50 Vallonia) 14 Kanada (Canadian Hot 100) 44 Tanska (Tracklisten) 2 Saksa (Media Control AG) 8 Suomi (Suomen virallinen latauslista) 29 Unkari (Rádiós Top 100) 33 Unkari (Single Top 20) 14 Irlanti (Irlannin singlelista) 11 Alankomaat (Single Top 100) 5 Alankomaat (Dutch Top 40) 6 Puola (Dance Top 50) 20 Skotlanti (Official Charts Company) 1 Slovakia (IFPI) 39 Sveitsi (Swiss Music Charts) 9 Iso-Britannia (Dance Official Charts Company) 1 Iso-Britannia (Singles Official Charts Company) 1 ==Lähteet== Luokka:Vuoden 2014 kappaleet Luokka:Kieszan kappaleet
Linturi

Linturi on suomalainen sukunimi, joka on muun muassa seuraavilla henkilöillä: * Arvo Linturi (1887–1975), poliitikko ja yritysjohtaja, Alkon apulaisjohtaja * Erkki Linturi (1929–2015), kanslianeuvos, Helsingin rahoitusjohtaja, Postipankin varatoimitusjohtaja * Into Linturi (1902–1989), taidemaalari * Jenni Linturi (s. 1979), kirjailija * Jouko Linturi (1913–1994), toimittaja, suomentaja ja runoilija * Marja Niiniluoto, o.s. Linturi (1919–1995), toimittaja ja suomentaja * Oiva Linturi (1892–1940), yleisurheilija * Risto Linturi (s. 1957), diplomi-insinööri, tietotekniikka-alan yrittäjä ja kouluttaja
Cali Sweets

Cali Sweets (s. 9. marraskuuta 1988, Las Vegas, Nevada) on yhdysvaltalainen pornonäyttelijä. Hän tuli julkisuuteen näyttelijänä vuonna 2012. Hän on toiminut myös Penthousen mallina. == Osittainen filmografia == *2013 - Booty Talk 96 *2013 - Deep Throat This 61 *2013 - Pretty Young Things *2013 - Couples Seeking Teens 12 *2013 - The Black Book *2012 - The Black Pack == Lähteet == == Aiheesta muualla == * * * Cali Sweets. Internet Adult Film Database * Cali Sweets. Adult Film Database * Cali Sweets. Define Sexy Babes Luokka:Yhdysvaltalaiset pornonäyttelijät Luokka:Afroamerikkalaiset Luokka:Vuonna 1988 syntyneet Luokka:Elävät henkilöt
Blum

Blum on muun muassa seuraavien henkilöiden sukunimi: *Christian Blum (s. 1987), saksalainen pikajuoksija *Eric Blum (s. 1986), sveitsiläis-japanilainen jääkiekkoilija *Hans Blum, Henry Valentino (1928–2024), saksalainen laulaja ja lauluntekijä *Jason Blum (s. 1969), yhdysvaltalainen elokuvatuottaja *Jonathon Blum (s. 1989), yhdysvaltalainen jääkiekkoilija *Léon Blum (1872–1950), Ranskan pääministeri *Manuel Blum (s. 1938), venezuelalainen tietojenkäsittelytieteilijä *Mark Blum (1950–2020), yhdysvaltalainen näyttelijä *Mikael Adolf Blum (1785–1864), suomalainen upseeri *Robert Blum (1807–1848), saksalainen vallankumouksellinen ja poliitikko *Steve Blum (s. 1960), yhdysvaltalainen ääninäyttelijä *Victoria Leigh Blum (Tanya Roberts) (1949–2021), yhdysvaltalainen näyttelijä *William Blum (1933–2018), yhdysvaltalainen poliittinen kirjailija
Saksan 12. armeija

Saksan 12. armeija () oli Saksan maavoimien armeijatason yhtymä toisessa maailmansodassa. == Historia == Armeija muodostettiin 13. lokakuuta 1939 nimeämällä uudelleen Saksan 14. armeija. Sen ensimmäisenä komentajana oli kenraali Wilhelm List. Armeija ryhmitettiin puolustukseen Siegfried-linjalle, mistä se osallistui Ranskan valtaukseen. Armeija siirrettiin Romaniaan Balkanin sotatoimiin. == Komentajat == Armeijankomentajina olivat toisen olemassaolon aikana: *kenraalieversti Gerd von Rundstedt 1939 *marsalkka Wilhelm List 13. lokakuuta 1939 – *pioneerikenraali Walter Kuntze 29. lokakuuta 1941 – *kenraalieversti Alexander Löhr 8. elokuuta 1942 – 1. tammikuuta 1943 *panssarikenraali Walther Wenck 10. huhtikuuta – antautumiseen == Lähteet == 12
Sompion koulu

Sompion koulu on Keravalla Sompion kaupunginosassa sijaitseva ilmaisupainotteinen, luovia työtapoja ja taiteen perusopetusta työssään soveltava koulu, jossa ovat luokat 1-9. Koulun katuosoite on Aleksis Kiven tie 18, Kerava. Sompion koulua käy noin 700 oppilasta. Sompion koulussa toimii kolme erityisiä taitoalueita syventävää luokkaa. Painottavat luokat ovat musiikkiluokka, liikuntaluokka ja draamapedagoginen luokka. == Koulu äänestyspaikkana== Sompion koulu, aiemmalta nimeltään Keravan yhteiskoulu, toimii varsinaisina vaalipäivinä Keravan kaupungin Sompion äänestysalueen (alue 5) äänestyspaikkana. == Lähteet == == Aiheesta muualla == * Sompion koulun sivut Luokka:Keravan peruskoulut Luokka:Sompio
Svenskbacka skola

Svenskbacka skola on Keravalla sijaitseva pieni ruotsia opetuskielenään käyttävä peruskoulun alakoulu (luokat 1-6). Vuonna 2011 toimintansa aloittanut koulu sijaitsee aiemman Kanniston koulun tiloissa katuosoiteessa Kannistonkatu 5. Kerava - Peruskoulut, kerava.fi, Viitattu 6.6.2014 Svenskbacka skola, kerava.fi, Viitattu 6.6.2014 Koulun yhteydessä toimii Folkhälsanin ylläpitämä ruotsinkielinen iltapäiväkerho. Koulu tekee yhteistyötä koulun naapuristossa toimivan ruotsinkielisen päiväkodin ja esikoulun Trollebon kanssa.Svenskbacka skola i Kervo , Infobladet på svenska (pdf), kerava.fi, Viitattu 6.6.2014, ==Lähteet== ==Aiheesta muualla== * Svenskbacka skola - Kerava.fi * Keravan koulut ja päiväkodit jpg-kartalla Luokka:Keravan peruskoulut Luokka:Savio
L’Officiel

L’Officiel, koko nimi L’Officiel de la couture et de la mode de Paris, on vuonna 1921 perustettu ranskalainen muotia käsittelevä aikakauslehti. Vuonna 2014 lehti ilmestyi yli 20 maassa. Lehti on vuosien varrella ollut merkittävä julkaisukanava monille tunnetuille muotisuunnittelijoille, kuten Pierre Balmain, Cristóbal Balenciaga, Christian Dior, Yves Saint-Laurent ja Karl Lagerfeld. == Lähteet == ==Aiheesta muualla== * L’Officielin verkkoarkisto vuodesta 1921 Luokka:Ranskalaiset aikakauslehdet Luokka:Muoti
Solvolyysi

Solvolyysi on kemiallinen reaktio, jossa liuotin tai siitä muodostuva positiivinen lyoniumioni tai negatiivisesti varautunut lyaatti-ioni reagoi yhdisteen kanssa siten, että yhdisteessä ainakin yksi sidos katkeaa. Solvolyysireaktioihin voi myös liittyä lähtevän ryhmän korvautuminen liuotinmolekyylillä. Solvolyyseissä liuottimen ainemäärä on huomattavisti suurempi kuin solvolysoituvan yhdisteen. Solvolyysi voi olla tyypiltään nukleofiilisiä substituutioita, eliminaatioreaktioita tai fragmentoitumis- eli pilkkoutumisreaktioita. Nukleofiilisissä substituutioreaktioissa liuotin toimii nukleofiilinä. Erityisesti emäksisissä olosuhteissa ja kuumennettaessa on solvolyysi eliminaatioreaktio. Solvolyysireaktioita kutsutaan hydrolyyseiksi, jos liuotin on vesi, alkoholyyseiksi, jos liuotin on alkoholi ja ammonolyyseiksi, jos liuotin on ammoniakki. Rasvahapon esterillä tapahtuvaa alkoholyysiä kutsutaan yleensä vaihtoesteröinniksi. == Katso myös == * Kuivatislaus (pyrolyysi) * Elektrolyysi * Rasvahappometyyliesteri ==Lähteet== Luokka:Kemialliset reaktiot
Reza Ghoochannejhad

Reza Ghoochannejhad (s. 20. syyskuuta 1987 Mašhad) on iranilainen jalkapalloilija, pelipaikaltaan hyökkääjä. Hän pelasi pisimpään Alankomaissa, jossa hän aloitti jo juniorisarjoissa. Hän edusti Alankomaiden Eredivisiessä Heerenveeniä ja PEC Zwollea sekä toisella sarjatasolla Go Ahead Eaglesia, Emmeniä ja Cambuuria. Hän edusti Belgian liigassa Sint-Truidenia ja Standard Liègeä sekä Englannin mestaruussarjassa Charlton Athleticia. Hän pelasi myös Kuwaitissa, Qatarissa, Kyproksella ja Australiassa. Hän pelasi Alankomaiden nuorisomaajoukkueissa mutta edusti aikuisten tasolla Iranin A-maajoukkuetta, jossa hän pelasi 43 ottelua vuosina 2012–2018 ja teki niissä 17 maalia. Hän pelasi MM-kilpailuissa 2014 täydet minuutit Iranin kaikissa kolmessa ottelussa ja teki Bosnia ja Hertsegovinaa vastaan joukkueensa ainoan maalin koko turnauksessa. MM-kilpailuissa 2018 hän oli Iranin joukkueessa mutta ei saanut peliaikaa. == Saavutukset == ===Joukkuesaavutukset=== ===Henkilökohtaiset saavutukset=== Aasian-mestaruuskilpailujen karsintojen paras maalintekijä: 2015 ==Kausitilastot== ===Seurajoukkue=== Päivitetty 3. toukokuuta 2014. Liiga Liiga Cup Cup Yhteensä Yhteensä Kausi Seura Liiga Ottelut Maalit Ottelut Maalit Ottelut Maalit Ottelut Maalit Alankomaat Alankomaat Alankomaat Liiga Liiga KNVB Cup KNVB Cup Eurooppa Eurooppa Yhteensä Yhteensä 2005–06 SC Heerenveen Eredivisie 1 0 0 0 — 1 0 2006–07 Go Ahead Eagles Eerste Divisie 13 4 2 0 — 15 4 2007–08 SC Heerenveen Eredivisie 0 0 0 0 — 0 0 2008-09 1 0 0 0 — 1 0 FC Emmen Eerste Divisie 12 1 0 0 — 12 1 2009–10 Go Ahead Eagles 10 6 2 1 — 12 7 SC Cambuur 13 2 1 0 — 14 2 2010–11 24 13 3 1 — 27 14 Belgia Belgia Belgia Liiga Liiga Belgian Cup Belgian Cup Eurooppa Eurooppa Yhteensä Yhteensä 2011–12 Sint-Truidense Pro League 21 11 2 1 — 23 12 2012–13 Second Division 10 7 2 3 — 12 10 Standard Liège Pro League 9 3 1 0 0 0 10 3 2013–14 1 1 1 1 7 0 9 2 Englanti Englanti Englanti Liiga Liiga FA Cup FA Cup Eurooppa Eurooppa Yhteensä Yhteensä 2013–14 Charlton Athletic Mestaruussarja 15 1 2 0 — 17 1 Yhteensä Alankomaat Alankomaat 74 26 8 2 — 82 28 Yhteensä Belgia Belgia 35 20 6 7 1 0 41 25 Yhteensä Englanti Englanti 15 1 2 0 0 0 17 1 Yhteensä Yhteensä Yhteensä 124 47 16 9 2 0 140 54 == Lähteet == Luokka:Iranilaiset jalkapalloilijat Luokka:Elävät henkilöt Luokka:Vuonna 1987 syntyneet
Oulun vanha paloasema

Oulun vanha paloasema on entinen paloasema Oulun keskustassa Kauppurienkadun ja Uusikadun risteyksessä. Jugendtyylisen osin kolmikerroksisen kivirakennuksen on suunnitellut arkkitehti Karl Sandelin. Palolaitoksena rakennus toimi vuoteen 1982 asti, jonka jälkeen se on ollut toimisto- ja liikekäytössä. == Historia == === Paloasemana === Palontorjunta oli Suomessa pitkään vapaaehtoisten palokuntien varassa. Oulussa ajatus vakinaisesta palokunnasta nousi esille vuoden 1882 Oulun palon myötä, mutta vasta vuoden 1916 korttelipalon jälkeen kaupunginvaltuusto teki huhtikuussa 1917 päätöksen vakinaisen palokunnan perustamisesta. Asiantuntijaksi kutsutun arkkitehti Berndt Blomin ehdotuksesta paloasema sijoitettiin nykyiselle tontilleen, jolla oli jo aiemmin sijainnut vapaaehtoisen palokunnan kalustohuone. Sisällissodan ja levottomien aikojen vuoksi rakentaminen kuitenkin viivästyi. Kun rakentaminen vihdoin saatiin alkuun 1919, rahavaikeuksien takia työt keskeytyivät ajoittain jopa kuukausiksi. Blomin alustavasti suunnittelema ja Karl Sandelinin lopullisesti piirtämä rakennus valmistui 1922. Palokunnan miesvahvuus oli aluksi seitsemän palomiestä, ruiskumestari ja palomestari. Palokunta oli hevosvetoinen, kunnes vuonna 1925 hankittiin ensimmäinen paloauto. Kokonaan hevosista luovuttiin kuitenkin vasta vuonna 1947, sillä autoja oli hankala käyttää talvisin runsaan lumen aikaan. Vuoteen 1939 mennessä palokunnan vahvuus nousi 24 mieheen. Vanha paloasema oli Oulun ainoa paloasema vuoteen 1965 asti, jolloin Pateniemi ja Oulujoen kunta liitettiin Ouluun. Se aiheutti sammutusmatkojen merkittävän pitenemisen, joten Alppilan kaupunginosassa sijaitsevaan Saksan armeijan rakentamaan Kalevankartanoon perustettiin uusi Tuiran paloasema. Vanha paloasema toimi vuoteen 1982 asti, jolloin Raksilaan valmistui uusi paloasema. Palolaitos siirtyi uudelle keskuspaloasemalle 28. huhtikuuta 1982. === Myöhempi toiminta === Vuoden 1983 korjauksessa paloasema muunnettiin uuteen käyttöön. Uusikadun puoleiset paloautojen sisääntuloaukot muutettiin ikkunoiksi ja yksi ovi poistettiin. Vuonna 1988 rakennukseen tehtiin laajennusosa ja muutoksia sisätiloihin. Sisätiloja on muunneltu usein myöhemminkin. Matala yhtenäinen kellariosa, jossa sijaitsi paloaseman ampumarata vuosina 1960–1983, on säästynyt suuremmilta muutoksilta. Vanha paloasema on toiminut muun muassa nuorisotiloina sekä liike- ja toimistorakennuksena. Talossa on sijainnut useita ravintoloita, kuten Ravintola Dupont ja AC Willi Sika, jotka ovat jo lopettaneet. Vuonna 2014 rakennuksessa sijaitsevat S-ryhmän ravintolat Vanha Paloasema, Grill it! ja tilausravintola Paloaseman Ullakko. ==Lähteet== == Aiheesta muualla == Vanha paloasema Luokka:Suomen paloasemat Luokka:Ravintolat Oulussa Luokka:Pokkinen
Ghost Town (yhtye)

Ghost Town on yhdysvaltalainen popyhtye, johon kuuluvat Kevin "Ghost" McCullough, Alix Koochaki, Evan Pearce ja Manny Dominick. Evan erosi yhtyeestä heinäkuussa 2015, mutta liittyi yhtyeeseen taas joulukuussa 2016. Yhtye julkaisi tammikuussa 2013 omakustannealbumin Party in the Graveyard. Toukokuussa yhtye teki levytyssopimuksen Fueled by Ramenin kanssa. Ghost Townin toinen studioalbumi, The After Party, julkaistiin kesäkuussa 2014. Kolmas albumi, Evolution, julkaistiin marraskuussa 2015. == Diskografia == === Albumit === * Party in the Graveyard (2013) * The After Party (2014) * Evolution (2015) === EP:t === * Bare Bones (2013) == Lähteet == == Aiheesta muualla == *Ghost Townin kotisivut *Ghost Town allmusic.com-sivustolla Luokka:2010-luvun yhtyeet ja sooloartistit Luokka:Yhdysvaltalaiset alternative rock -yhtyeet
Trojany

Trojany on kylä Dąbrówkan kunnassa Wołominin piirikunnassa Masovian voivodikunnassa Puolassa. Vuoden 2011 väestönlaskennan mukaan siellä asui 520 asukasta. Vuosina 1975–1998 Trojany kuului Ostrołękan voivodikuntaan. == Lähteet == Luokka:Puolan kylät Luokka:Masovian voivodikunta
TCA-palkinto

Television Critics Association -palkinnot eli TCA-palkinnot (Television Critics Association Award, TCA Award) ovat pohjoisamerikkalaisen Television Critics Association -yhdistyksen vuosittain myöntämiä palkintoja parhaille televisio-ohjelmille ja alan henkilöille. Ensimmäiset palkinnot jaettiin kesällä 1985. == Palkintokategoriat == * Vuoden televisio-ohjelma * Saavutus komediassa * Saavutus draamassa * Paras televisioelokuva, minisarja tai erikoisjakso * Paras uusi ohjelma * Henkilökohtainen saavutus komediassa * Henkilökohtainen saavutus draamassa * Paras nuortenohjelma * Paras uutis- ja informaatio-ohjelma * Paras tositelevisio-ohjelma * Perinnepalkinto (Heritage Award) * Elämäntyöpalkinto == Aiheesta muualla == * Virallinen sivusto *
Ester Niska

__NOTOC__ Ester Elisabet Niska (2. kesäkuuta 1882 Sortavala – 18. toukokuuta 1916 Helsinki) oli suomalainen näyttelijä ja oopperalaulaja, joka äänialaltaan oli sopraano. == Elämä ja perhe == Sortavalassa syntynyt Niska kävi koulua viisi luokkaa Viipurin ruotsalaisessa tyttökoulussa ja aloitti näyttelijänuransa Helsingissä Svenska Folkteaternissa vuonna 1901, toimien samalla myös avustajana Kansallisteatterissa. Hän oli mukana muun muassa Kansallisteatterin nykyisen teatteritalon avajaisnäytännössä huhtikuussa 1902 ja oli vuosina 1903–1907 vakituisesti kiinnitettynä Kansallisteatteriin. Laulua Niska opiskeli muun muassa Alexandra Ahngerin johdolla ja teki myös opintomatkoja Keski-Eurooppaan. Vuosina 1911–1914 hän esiintyi Pasi Jääskeläisen ja Aino Haverisen Suomalainen Operetti -ryhmässä sekä vuosina 1914–1916 Turun Casino-teatterin operetissa. Niska kuoli vain 33-vuotiaana toukokuussa 1916.Ester Niska laulaa Pasi Jääskeläisen kanssa Oskar Merikannon laulun Juhannustulilla Yle Vintti. Viitattu 6.6.2014. Ester Niskan vanhemmat olivat merikapteeni Ivar Alfred Niskan ja muusikko Hilda Schlüter. Perheessä oli viisi lasta, joista Algoth Niska tunnetaan jalkapalloilijana ja kieltolakiajan salakuljettajana, Adolf ja Bror Niska olivat myös oopperalaulajia. Sisar Aina Niska puolestaan oli tanssija.Ester Elisabet Niska (1882-1916) Geni.com. Viitattu 6.6.2014. Ester Niska oli vuodet 1907–1915 avioliitossa arkkitehti Eino Forsmanin kanssa.Kuka kukin oli – Who was Who in Finland Wikiaineisto. Viitattu 6.6.2014. Pariskunnalle syntyi vuonna 1908 poika, joka kuitenkin kuoli jo 2-vuotiaana. == Elokuva-ja levytysura == Ester Niska esiintyi 1910-luvulla kahdessa suomalaisessa mykkäelokuvassa.Ester Niska-Forsman Elonet. Viitattu 6.6.2014.Ester Forsman Elonet. Viitattu 6.6.2014. Vuosina 1906 ja 1908 hän levytti kymmenkunta kappaletta, joista osan Oskar Merikannon säestämänä sekä osan duettona Pasi Jääskeläisen kanssa.FORSMAN (NISKA) ESTER FORSMAN (NISKA) Suomalaista laulutaidetta äänilevyillä, 1902-1945. Viitattu 6.6.2014. == Filmografia == *Anna-Liisa (1911) *Sylvi (1913) == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Suomalaiset sopraanot Luokka:Vuonna 1882 syntyneet Luokka:Vuonna 1916 kuolleet
Mukatševo

Mukatševo (; ennen vuotta 2017 Mukatševe , , , ) on kaupunki Länsi-Ukrainassa Taka-Karpatian alueella. Kaupunki on Mukatševon piirin hallintokeskus. Kaupungin väkiluku on noin 85 900 (2021). == Kuvia== Kuva:Ukraine-Mukacheve- Streets-8.jpg|Katu kantakaupungista. Kuva:Будинок, в якому був розташований директоріум.jpg|Kaupungintalo. Kuva:Станція Мукачеве, 2010 рік.JPG|Mukatševon rautatieasema. Kuva:Palanok.jpg|Palanokin linna. Kuva:Православна церква 111.jpg|Neitsyt Marian ikonille pyhitetty kirkko. Kuva:Kostol v Mukačeve.JPG|Kirkko Mukatševossa. ==Lähteet== ==Aiheesta muualla== Luokka:Taka-Karpatian alueen kaupungit